Politsei jääb Rehe surma asjaolude senisele versioonile kindlaks
#000003
Politsei ja prokuratuur rõhutasid esmaspäeval avaldatud teates, et eelmisel nädalal kadunuks kuulutatud ja hiljem oma koduaiast surnuna leitud Danske panga eksjuht Aivar Rehe tegi enesetapu ning seda olevat kinnitanud ka kohtuarst. Siseminister Helme teatas pärast peaprokuröri ja politseijuhiga kohtumist, et soovib nendega uuesti kohtuda pärast ekspertiiside valmimist.
#000005
"Politsei ja prokuratuur kinnitavad, et kõik meie käsutuses olevad tõendid ja teave näitavad otseselt, et tegemist oli enesetapuga. Tänaseks on seda kinnitanud ka kohtuarst," öeldakse meediale saadetud lühikeses teates.
#000006
"Ka Danske panga kriminaalmenetluse raames viimastel päevadel läbi viidud toimingud ei ole andnud ühtegi viidet, mis annaks aluse Aivar Rehe surma põhjuses kahelda ning kinnitavad, et tegemist oli enesetapuga," lisatakse samas teates.
#000007
Siseminister Mart Helme teatas reedel, et ootab politseilt esmaspäeval ülevaadet Rehe kadumise, otsingute ja leidmisega seotud asjaolude ning edasiste tegevuste kohta.
#000008
Ühtlasi pidas Helme vajalikuks, et politsei vaataks üle protseduurid, millest lähtuvalt kadunud isikute juhtumite puhul tegutsetakse. Oluline on, et otsingutega kaetakse kõik kadunud isikuga seotud paigad.
#000009
Helme: kohtume uuesti pärast ekpertiise ja analüüsi
#000010
Siseminister Mart Helme teatas esmaspäeval pärast kohtumist politsei- ja piirivalveameti (PPA) peadirektori Elmar Varheri ja peaprokuröri Lavly Perlinguga, et sai neilt ülevaate Rehe juhtumist ning kohtub nendega uuesti pärast ekspertiiside tulemuste ja nende esmase analüüsi laekumist.
#000011
"Kohtusin täna PPA peadirektori Elmar Varheri ja peaprokuröri Lavly Perlinguga. Sain ülevaate Aivar Rehe kaasuses seni toimunust. Tänase päeva jooksul peaksid saabuma erinevate ekspertiiside tulemused. Peale tulemuste esmast analüüsi kohtume uuesti ja kavandame tulemustele tuginedes järgnevaid samme. Kohtumised veensid mind, et vaatamata kriminaalmenetluse algatamata jätmisele viiakse surma asjaoludega seoses läbi kõikvõimalikke seaduses ettenähtud uurimis- ja muid menetlustoiminguid. Täiendava info selgumisel teavitame sellest ka avalikkust," ütles Helme pressiesindaja vahendusel.
#000012
Kolmapäeval oma koduhoovist leitud Danske panga eksjuhi Rehe surnukeha oli seal olnud alates esmaspäevast, kui perekond teatas, et mees läks hommikul jalutama ning koju ei naasnud.
#000013
Rehe kadumise, leidmise ja surma asjaolude väljaselgitamist juhtinud Põhja prefektuuri operatiivjuht Valdo Põder tõdes reedeses Postimehes, et Rehe otsimisel tehti vigu. Mehe koduhoov jäeti üle kontrollimata, sest otsustati vastu tulla perekonnale, kes ei soovinud võõraid inimesi oma tagaaeda.
#000014
"Muidugi ma tunnen, et oleksin saanud asju paremini lahendada ja oleks võinud olla teatud küsimustes jõulisem, aga sel hetkel tahtsin olla lähedaste vastu empaatilisem. Ja ma võtan selle eest moraalse vastutuse," ütles Põder.
#000015
Politsei muudab Rehe juhtumi tõttu otsingupraktikat
#000016
Helme nõuab politseilt aru Rehe otsingute kohta
#000017
Koduhoovist leitud Rehe suri juba esmaspäeval
#000018
Prokurör: Aivar Rehele pole kahtlustust esitatud
#000020
Politsei: oht Aivar Rehe elule ja tervisele tuleneb temast endast
#000021
2. brigaadi ülem: päris püksid rebadel meid ei tabata
#000031
Reznikov: Venemaa suurpealetung võib alata juba veebruaris
#000034
Times: Kreml muretseb, et marurahvuslased võivad teha riigipöörde
#000036
CNN: Ukraina väed valmistuvad karmiks kevadeks
#000037
Luurejuht Budanov saab Ukraina uueks kaitseministriks
#000038
President annab tänavu 167 riiklikku teenetemärki
#000039
Sõja: 346. päev: Zelenski sõnul muutub olukord rindel raskemaks
#000040
Kütteõli kogunud Utilitas peab tõenäoliselt gaasile üle minema
#000041
Uibo sai kodusel võistlusel teise koha, norralaselt võimas isiklik rekord
#000042
Esmaspäev tuleb sajuta ja temperatuur tõuseb plusspoolele
#000043
President annetas teenetemärgi mitmele teadlasele
#000044
Tehisintellekt hiilib vargsi kohtunike töölauale
#000046
Presidendilt pälvisid teenetemärgi ka mitmed ERR-i töötajad
#000051
Gaasinappuse ajal põlevkiviõlile ajutise loa saanud kaugkütjad peavad taas gaasi ostma
#000054
Keskpolügoonil käisid kümme aastat tagasi samasugused vaidlused nagu praegu Nursipalus
#000055